Տ­րո­ւած ըլ­լա­լով, որ թե­մա­կալ ա­ռաջ­նոր­դը՝ յաչս պե­տու­թեան եւ ինչ­պէս նաեւ երկ­րի կրօ­նա­կան թէ պաշ­տօ­նա­կան շրջա­նակ­նե­րուն՝ հա­մայն­քի օ­րի­նա­կան ներ­կա­յա­ցու­ցիչն է, բնա­կան է, որ իւ­րա­քան­չիւր նոր ա­ռաջ­նորդ իր ընտ­րու­թե­նէն ան­մի­ջա­պէս ետք կա­տա­րէ ծա­նօ­թաց­ման պաշ­տօ­նա­կան շարք մը այ­ցե­լու­թիւն­ներ, կրօ­նա­կան թէ պե­տա­կան մա­կար­դակ­նե­րու վրայ։ Այս ի­մաս­տով՝ Կ­րօ­նա­կան Ժո­ղո­վի եւ Ազ­գա­յին Վար­չու­թեան ներ­կա­յա­ցու­ցիչ­նե­րու հետ միա­սին կա­տա­րե­ցինք շարք մը պաշ­տօ­նա­կան այ­ցե­լու­թիւն­ներ։ Ա­ռա­ջին հեր­թին նպա­տա­կա­յար­մար տե­սանք, որ անդ­րա­նիկ այ­ցե­լու­թիւ­նը տրո­ւի Յու­նաս­տա­նի ուղ­ղա­փառ ե­կե­ղեց­ւոյ Ար­քե­պիս­կո­պո­սին՝ Ե­րի­նի­մո­սին, առ ի յար­գանք եւ եղ­բայ­րա­կան սի­րոյ ար­տա­յա­յտու­թիւն։ Այդ առ­թիւ Ե­րո­նի­մոս Ար­քե­պիսկ­պո­սին նո­ւի­րե­ցինք հայ­րե­նի ա­րո­ւե­տա­գէտ Գէորգ Ե­ղիա­զա­րեա­նի քան­դա­կած ճե­նա­պա­կեայ ար­ձա­նիկ մը, որ կը խորհր­դան­շէ հայ­կա­կան միջ­նա­դա­րեան ման­րան­կար­չու­թեանց մէջ պատ­կե­րո­ւած «­Շե­րա­նիկ»ի տի­պա­րը, որ մարդ մըն է՝ ձո­ղի վրայ ձուկ շալ­կած, որ կը խորհր­դան­շէ մարդ մը՝ ո­րուն սնուն­դը ձուկ է, այ­սինքն՝ քրիս­տո­նէու­թիւն։